**II. PROJEKTNI ZADATAK**

**FEEDSCHOOLS**

1. OPIS PROGRAMA

Projekt FEEDSCHOOLS se financira iz Europskog fonda za regionalni razvoj (EFRR), kroz program Interreg Central Europe. Navedeni program sufinancira projekte transnacionalne suradnje koji se provode od strane javnih i privatnih organizacija iz regija središnje Europe, a s ciljem stvaranja pametnih rješenja koja pružaju odgovore na regionalne izazove u područjima inovacija, ekonomije s niskom razinom CO2, okoliša, kulture i prometa.

Program je pokrenut s ciljem jačanja učinaka Kohezijske politike Europske unije u razdoblju od 2014. do 2020. godine i nasljednik je programa INTERREG IVC koji je bio aktivan u prošlom programskom razdoblju. Ima za cilj smanjiti postojeće nejednakosti između regija Europske unije u pogledu njihovog ekonomskog i društvenog razvoja i održivosti okoliša, pritom uzimajući u obzir njihove specifične prostorne značajke i mogućnosti.

Unutar četiri prioriteta nalaze se specifični ciljevi koji se žele ostvariti kroz Interreg Central Europe program. Prioritet niske emisije ugljika cilja na povećanje korištenja energije iz obnovljivih izvora i poboljšanje energetske učinkovitosti. Projekti financirani ovim prioritetom pridonijet će jačanju znanja i vještina s obzirom na učinkovito upravljanje energijom javne infrastrukture. Razvit će se i implementirati strategije s niskom razinom ugljika na teritorijalnoj osnovi i poticati mobilnost u funkcionalnim urbanim područjima, čime će pomoći u rješavanju izazova s kojima se središnja Europa suočava u proizvodnji i potrošnji energije.

Prioritet niske emisije ugljika sadrži tri specifična cilja: razvoj i provođenje rješenja za povećanje energetske učinkovitosti i korištenja obnovljivih izvora energije u javnoj infrastrukturi, poboljšanje strategije planiranja energetskih djelatnosti s niskom razinom ugljika na teritorijalnoj osnovi i politike za ublažavanje klimatskih promjena i poboljšanje kapaciteta za planiranje mobilnosti u funkcionalnim urbanim područjima radi smanjenja emisija CO2.

Sredstva programa raspoloživa su sljedećim skupinama: nacionalna, regionalna i lokalna tijela javne vlasti, regionalne razvojne agencije, regionalne energetske agencije, agencije u području transporta i mobilnosti, akteri uključeni u upravljanje i provedbu programa namijenjenih rastu i stvaranju radnih mjesta, subjekti poslovne podrške i organizacije koje predstavljaju mala i srednja poduzeća te ostali dionici zaduženi za razvoj regionalne inovacijske infrastrukture i kapaciteta.

1. **OPIS PROJEKTA**

**b1) OPĆE INFORMACIJE O PROJEKTU**

Projekt FEEDSCHOOLS (Financing Environment and Energy Efficiency development in Schools) se sufinancira iz Europskog fonda za regionalni razvoj, kroz Interreg Central Europe program. Projektom se želi osigurati razvoj tehničkih i financijskih rješenja kojima bi lokalne vlasti provodile aktivnosti renovacije škola i svođenje istih na razinu gotovo nulte potrošnje energije (eng. Nearly Zero Energy Buildings, nZEB). Tokom projekta će se testirati i potvrditi integrirani skup alata koji će biti razvijen u okviru pilot aktivnosti koje će se provoditi u svim regijama koje projekt obuhvaća, a posebna pažnja posvetit će se korištenju obnovljivih izvora energije. Nositelj projekta je ENEA - talijanska Nacionalna agencija za nove tehnologije, energetiku i održivi ekonomski razvoj, a na projektu sudjeluje ukupno 11 partnera iz sedam zemalja (Italije, Slovenije, Poljske, Njemačke, Češke, Mađarske i Hrvatske). Vrijeme trajanja projekta je 36 mjeseci, a ukupna vrijednost projekta je 2.225.000,04 eura, pri čemu udio sufinanciran od strane Europskog fonda za regionalni razvoj iznosi 85%. Kroz projekt se želi olakšati provedba Direktive o energetskoj učinkovitosti kojom se stvaraju pretpostavke da više gradova, financijskih institucija i konzultantskih tvrtki razviju projekte temeljite obnove škola u nadolazećim godinama.

Cilj Europske unije o smanjenju ukupne emisije plinova za 20% do 2020. godine potaknuo je aktivnosti u privatnom i u javnom sektoru. Kao jedan od najvažnijih prioriteta izdvaja se obnova zgrada, no pritom se javlja problem nedostatka znanja o učinkovitosti i troškovima naprednih komponenata i sustava vezanih uz energetski učinkovitu obnovu zgrada. Štoviše, dok se poticaji ove vrste daju češće privatnom sektoru, lokalne vlasti suočavaju se s ozbiljnim ograničenjima proračuna i nedostatkom sredstava za ulaganja ovakve vrste. Školske zgrade, koje zauzimaju 20% površine svih nestambenih zgrada u Europi, predstavljaju visoke godišnje troškove svim zajednicama zbog troškova energije (grijanje, hlađenje i električna energija). Projektom FEEDSCHOOLS adresiraju se navedeni izazovi kroz holistički pristup koji uzima u obzir financijske, okolišne i energetske aspekte obnove zgrada gotovo nulte energije u javnom sektoru, treninga potrebnog lokalnim akterima, te razvoja regionalnih politika i akcijskih planova energetske održivosti. Projektom se omogućuje javnom sektoru da postane vodeći primjer kojim će se potaknuti daljnja privatna ulaganja u projekte energetske učinkovitosti. Pristup je inovativan jer uključuje lokalne vlasti i osobe zadužene za upravljanje energijom u školama u sve korake oblikovanja efikasne strategije za obnovu zgrada.

Inovativni pristup očituje se u uspostavljanju skupa znanstveno dokazanih i korisnicima pristupačnih alata: sustav pretpregleda kojim se pojednostavljuje pregled korištenja energije, kalkulator za izračun ugljičnog otiska koji se temelji na podacima o životnom ciklusu zgrade, inovativna baza podataka za obnovu školskih zgrada, prilagođeni modeli financiranja i visokokvalitetni treninzi. Ovi alati će biti testirani u svim državama partnerima i bit će prilagođeni i usklađeni s ciljevima koji su definirani u lokalnim, regionalnim i nacionalnim energetskim planovima. Stručni transnacionalni tim pružat će podršku pilot projektima, a modeli učenja će pomoć jačanju kapaciteta u javnom sektoru. Transnacionalna i multidisciplinarna stručnost partnerstva bit će temelj na kojem će se razvijati znanje lokalnih aktera vezanih uz energiju i upravljanje njom. Ostvarenjem projekta pridonosi se jačanju kapaciteta za bolje upravljanje energijom u javnim zgradama na transnacionalnoj razini. Upravo transnacionalni pristup se koristi u projektu kako bi se ojačali kapaciteti javnog sektora kroz širenje iskustava i dobre prakse u širim geografskim razmjerima. Inovativni alati koji će biti korišteni u sklopu projekta mogu doprinijeti razvoju novih politika i strategija koje će prvotno biti vrednovane lokalno u različitim geografskim kontekstima, te će zatim iskustvo biti podijeljeno s ostalim partnerima.

**b2) OPIS GRUPA AKTIVNOSTI PROJEKTA/ RADNIH PAKETA**

Projekt FEEDSCHOOLS obuhvaća sljedeće grupe aktivnosti/ radnih paketa:

**RADNI PAKET M - Upravljanje projektom**

Radni paket M počinje potpisom Ugovora o sufinanciranju od strane nositelja projekta na način koji predlaže Upravljačko tijelo, a potom i Sporazum o partnerstvu koji će se potpisati sa projektnim partnerima. Za vrijeme Kick-off sastanka se oformio Upravni odbor koji je sastavljen od jednog člana za svakog projektnog partnera, te obuhvaća zadatke: upravljanje administrativnim i financijskim pitanjima, provjeravanje tekućih projektnih aktivnosti, provjeravanje statusa i razine izdataka za svakog partnera kako bi se izbjegli problemi s neizvršenjima, provjeravanje ispunjavanja očekivanih rezultata i ostvarenih rezultata, praćenje komunikacijskih aktivnosti u projektu. Upravni odbor će također biti zadužen za odlučivanje o promjenama proračuna, primjenjujući pristup rješavanja problema s ciljem da se izbjegnu rizici povezani sa unutarnjim i vanjskim faktorima i osigura visoka kvaliteta upravljanja projektom. Internu komunikaciju osigurat će Koordinator projekta u suradnji s financijskim upraviteljima projektom i vanjskim suradnicima. Koordinator projekta će biti zadužen za izvođenje i sustavnu kontrolu kvalitete, provjeravanje kvalitete informacija i pratećih dokumenata, razvijanje internih pregleda i surađivanje ​​s vrhovnim nadzorom, te skupljanju inputa od partnera. Koordinatori projekta svih projektnih partera informacije primaju od Zajedničkog tehničkog tajništva i Upravljačkog tijela, te osiguravaju kontinuirani protok informacija prema Upravnom odboru. Koordinator projekta će prikupiti tehničke inpute od projektnih partnera za polugodišnja izvješća i prikupit će certifikate prve razine kontrole od Agencije za regionalni razvoj, osiguravajući brz i kvalitetan proces izvještavanja o napretku. Sastanci Upravnog odbora bit će svakih 6 mjeseci s ciljem praćenja te ocjenjivanja provedbe projekta i planiranja budućih aktivnosti, raspravljanja o financijskim i administrativnim pitanjima. Svaki partner će napravit energetske preglede. Koordinator projekta će koordinirati aktivnosti transnacionalnih tematskih radnih paketa zajedno s koordinatorima radnih paketa, koji će aktivno podržati provedbu projekta.

**RADNI PAKET T1 – Razvoj alata za energetsku učinkovitost i mjerenje otiska CO2**

Radni paket T1 odnosi se na uspostavljanje inovativnog web alata koji će sadržavati: bazu podataka o tehnologijama energetske učinkovitosti i primjerima dobre prakse (inovativnim tehnikama, materijalima, komponentama i sustavima) provedenih mjera energetske učinkovitosti u javnim zgradama i školama koje će ih pretvoriti u nZEB zgrade, alat ERE o energetskoj učinkovitosti za izračun emisije ugljikovog dioksida i uštede energije kroz pojednostavljenu procjenu životnog ciklusa (LCA), te financijski alat. Alat bi trebao pojednostavniti proces analize izbora najpovoljnijeg i energetski najučinkovitijeg načina obnove koji će doprinijeti znatnoj ekonomskoj i vremenskoj uštedi. Alat će bit kreiran za donositelje odluka, gradove i opčine, energetske menadžere i tehničko osoblje škola. Alat će se temeljit na preliminarnoj analizi i prikupljanju podataka o energiji (klimatski podaci, energetske performanse, najbolje prakse energetske obnove) o svojstvu okoliša (materijali, čimbenici emisije CO2) u školskim zgradama. Partneri (i pridruženi) gradovi će se usredotočiti na analizu potreba glavnih korisnika kao što su školsko osoblje, gradovi i općine i ostale lokalne vlasti. Graz Energy Agency će koordinirati razvoj baze podataka najboljih praksi u projektu obuhvaćenim područjima te će organizirati i internu radionicu. Tehnički sadržaj aplikacije koji će razviti Italian National Agency for New Technologies, Energy and Sustainable Economic Development i Graz Energy Agency, koja će se sastojati od tri odjeljka prema 3 različite školske infrastrukture: učionice, sportske dvorane i kantine. Tehnički i institucionalni partneri će odabrati zajedničke indikatore energije i emisije , koji će se koristiti u svim regijama, uključujući indikatore korištene u lokalnim SEAP-ima ili planovima energetske učinkovitosti u svrhu identifikacije najboljih regionalnih praksi.

**RADNI PAKET T2 - Analiza i dizajn modela financiranja za energetsku učinkovitost**

Radni paket T2 ima za cilj povećanje priljeva privatnih sredstava, razmjenu znanja o uspješnim mehanizmima financiranja koji će omogućiti javnim tijelima da pokriju troškove obnove javnih zgrada koje će osigurati standard gotovo nulte energije (NZEB – Nearly Zero Energy Building). Radni paket će odabrati najperspektivnije pristupe na regionalnoj i nacionalnoj razini postavljanjem aplikacije koja će sadržavati različite modele financiranja prema regionalnim karakteristikama, propisima i najboljim praksama. Polazna točka će biti teritorijalna analiza koja će opisati kako su europske direktive usvojene u različitim regijama; identificirati će regionalne / nacionalne prepreke koje sprečavaju sustavno obnavljanje javnih zgrada prema NZEB– Nearly Zero Energy Building stsndardu i procijeniti računovodstvena pitanja. Slijedom toga, SWOT analiza, usmjerena na obnovu javnih zgrada pomoći će da se u fokus stave regionalna interesna područja. Optimalna shema financiranja bit će temeljena na primjeru najboljih / inovativnih praksi koje će preuzeti zakonske propise na Europskoj / državnoj / regionalnoj razini i također će se prikupiti inovativne lokalne najbolje prakse koje će moći kapitalizirati druge škole / općine u području projekta. Sve informacije prikupit će projektni partneri koji će organizirati World cafe (1 po svakoj zemlji - ukupno 7) na kojem će sudjelovati glavni dionici, gdje će se navesti osnovne prepreke i načini uklanjanja. Financijska shema APP omogućit će odabir najprikladnijeg programa financiranja obnove školskih zgrada za svakog partnera (uvjetovani različitim normama, pravilima, zakonodavstvom te najboljim praksama). Osigurat će se izvedivost APP-a (tehnička i financijska).

**RADNI PAKET T3 - Pilot projekt studije i procjene mjera energetske učinkovitosti**

Radni paket T3 odnosi se na testiranje i evaluaciju inovativnih pristupa i kompletan alat (2 Apps i bazu podataka) koji će biti osnova za projektiranje planova obnove u školama. Razvit će se 3 pilot testa, po jedan za svaku školsku infrastrukturu koji karakteriziraju različite energetske profile prema namjeni: učionice, sportske dvorane i kantine. Vodit će ih po horizontalnim načelima u 6 zemalja (It, Pi, Si, Hr, Hu, Cz) korištenjem zajedničkog protokola. Svaki pilot će uključivati ​​najmanje 8 školskih infrastruktura po regiji, što znači 48 za svaki pilot. Definirat će se zajednička metodologija rada. Tehnički partneri će obaviti tehnološke poslove, dok će institucionalni partneri identificirat uključene dionike škole. Pilot testovi će biti fokusirani na 3 školske infrastrukture u kojima će biti sadržana različita pitanja: prikupljanje podataka, međunarodni energetski pregledi na licu mjesta, mogućnosti poboljšanja, optimalne sheme financiranja, otisak ugljika, otvorene lekcije za promjene svijesti školskog osoblja i studenata, poboljšanje i provjeru valjanosti aplikacija. Italian National Agenccy for New Technologies, Energy and Sustainable Economic Development i Research and Innovation Centre Pro-Akademia će osigurati opremu za ubrzanje i optimizaciju energetskih pregleda. Procjena pilot aktivnosti će biti dovršena kroz transnacionalne posjete međunarodnih partnera i preglede zgrada koje su uključene u projekt. Slijedit će kreiranje projekata energetske obnove škola sa tehničkim mjerama unaprjeđenja i ekonomski najisplativijim opcijama obnove. Projekcija je da se omogući školama koje posjeduju projekte energetske obnove brži i lakši pristup ERDF sufinanciranju. Konačno Izvješće o mjerama unaprjeđenja kroz kreirane Alate će također biti dostupno.

**RADNI PAKET T4 - Praksa, politike i planovi**

Radni paket T4 ima za cilj osposobljavanje gradskih energetskih menadžera, lokalnih vlasti i tehničara, te osmišljavanje i izradu zajedničkih politika i akcijskih planova. Faza pripreme prepoznaje potrebu za izobrazbom i definira paket obuke. Razvit će se struktura e-učenja, izravna obuka i popis tematskih modula o energiji, okolišu i financijama. Svaki partner će razviti regionalne module o lokalnim potrebama. Interna radionica, priprema za izravnu obuku, uskladit će i integrirati module među partnerima te će dijeliti alat i znanje o projektu. Nakon toga, e-learning program će se razvijati i implementirati u Italijan National Agency for New Technologies, Energy and Sustainable Economic Development e-learning platformi koja osigurava održavanje tečajeva nakon završetka projekta. E-učenje će biti usmjereno na lokalne vlasti, školske menadžere, tehničare, konzultante, nastavnike i učenike. ENVIROS osoblje će kontinuirano pratiti napredak tečaja e-učenja. Treneri će dijeliti znanje o projektu i bit će usmjereni na gradske energetske menadžere, lokalne vlasti, tehničare itd. Treninzi (3 po svakoj zemlji) bit će orijentirani na praksu i bit će usmjereni na najbolje prakse, pilot studije. Evaluacija učinkovitosti treninga će se predstaviti zajedno s naučenim lekcijama. Svi radni materijali razvijeni za ove treninge bit će dostupni na web stranicama. Partneri i ostali uključeni će garantirati održivost projektnih rezultata i njihove konkretne implementacije prema smjernicama o primjeni mjera energetske učinkovitosti, koje će biti primjenjivane na lokalnoj, nacionalnoj i internacionalnoj razini putem umrežavanja partnera i ostalih dionika vezanih za projekt, četiri memoranduma sporazumijevanja za svaku zemlju koja će uključiti alat kao referencu u lokalni SEAP ( plan energetske učinkovitosti) i plan suradnje na povelji Gradonačelnika (Covenant of Mayors).

**RADNI PAKET C - Komunikacija**

U radnom paketu C, tijekom početne faze, koordinator radnog paketa će uspostaviti komunikacijsku strategiju koja će sadržavati: detalje o provedbi i proračunu, komunikacijskim aktivnostima vezanim uz proces i rezultate. Web stranica će biti razvijena prema strukturi koju definira zajedničko tajništvo i kontinuirano će se ažurirati od strane svih projektnih partnera. Voditelj komunikacije bit će identificiran od strane koordinatora radnog paketa, a biti će zadužen za komunikaciju projektnih partnera, te kontinuirano praćenje razvijenih komunikacijskih alata i njihovog ažuriranja (posebno web stranica i društvenih mreža). Škole i krajnji korisnici bit će uključeni u lokalne radionice, implementirane za pokretanje projekta na lokalnoj razini, kroz vrijeme trajanja projekta te za kraj projekta. Regionalne radionice na kojima će sudjelovati donositelji odluka i svi dionici biti će organizirane (1 tijekom trajanja projekta i 1 finalna) kao dodatak ciljanom području (sustav financiranja javne obnove, ERDF programi) i 2 međunarodna vidljiva primjera koji će osiguravati međunarodnu vidljivost. Napravit će se kratki videozapis s intervjuima i izjavama krajnjeg korisnika / školama koji će prikazivati rezultate razvijenih strategija energetske učinkovitosti, koje će se emitirati na lokalnim TV kanalima međunarodnih događaja i objaviti na Youtube i Vimeo. Društvene mreže kontinuirano će se ažurirati intervjuima (Facebook, Twitter). Organizirati će se sudjelovanje na međunarodnim događanjima (SAIE, energetski tjedan itd.).

1. **OPIS ZADATKA**

Strateški cilj projekta FEEDSCHOOLS je olakšati implementaciju Direktive o energetskoj učinkovitosti stvarajući uvjete u kojima veći broj gradova, financijskih institucija i konzultanata može razvijati projekte obnove škola u nadolazećim godinama. U tu svrhu bit će testiran i potvrđen integrirani set alata kroz provedbu pilot aktivnosti u svim obuhvaćenim regijama.

Prilikom razvoja planova obnove posebna pažnja će biti posvećena korištenju obnovljivih izvora energije.

Projekt će biti kompletiran kroz trening osoba zaduženih za upravljanje energijom u regiji, osoblja jedinica lokalne samouprave i učenika i školskog osoblja, razvojem preporuka za energetsku politiku kako bi se identificirale i uklonile prepreke, te kroz integraciju rezultata projekta u gradske planove.

Ovaj projektni zadatak uključuje tri grupe tematski vezanih aktivnosti / radnih paketa:

**RADNI PAKET T1 - Uporaba alata za energetsku učinkovitost**

**RADNI PAKET T4 - Praksa, politike i planovi**

**RADNI PAKET C - Komunikacija**

**C1) OPIS AKTIVNOSTI**

**RADNI PAKET T1 - Uporaba alata za energetsku učinkovitost**

Aktivnost D.T1.3.5 – Smjernice za upotrebu alata

* Smjernice za upotrebu alata će biti razvijene i prevedene na hrvatski jezik da bi omogućili korisnički prilagođeno korištenje od strane sudionika i krajnjih korisnika.

**Očekivane isporučevine tehničke pomoći: prijevod i izrada Smjernica za upotrebu alata**

**Rok za isporuku: veljača 2020.**

Aktivnost D.T1.3.6 – Prijevod 2 kreirane aplikacije na hrvatski jezik

* Za povećanje i pojednostavljenje korištenja alata, sadržaj će biti preveden na hrvatski jezik. Prijevod alata će biti obavljen za dvije aplikacije. Baza podataka će se izvesti na engleskom jeziku.

**Očekivane isporučevine tehničke pomoći: prijevod 2 kreirane aplikacije**

**Rok za isporuku: veljača 2020.**

**RADNI PAKET T4 - Praksa, politike i planovi**

Aktivnost D.T4.1.1 – Analiza potreba za treningom

- Analiza potreba za treningom će ocijeniti potrebe organizacije, trenutne sposobnosti, metode treniranja, troškove i efikasnost. Analiza će biti namijenjena prvenstveno lokalnoj samoupravi, ravnateljima škola, tehničarima, konzultantima, učiteljima, studentima.

**Očekivane isporučevine tehničke pomoći: Pomoć pri analizi potreba za treningom**

**Rok za isporuku:** **siječanj 2020.**

Aktivnost D.T4.1.2 – Dizajn paketa treninga

- Izvještaj će definirati strukturu e-learning i lice u lice tečajeva. Prikazat će sadržaj i listu tematskih modula vezanih za energiju, okoliš i financiranje. Case studije će biti proizvedene i ilustrirane.

**Očekivane isporučevine tehničke pomoći: Izrada case studija i definiranje strukture tečajeva**

**Rok za isporuku:** **veljača 2020.**

Aktivnost D.T4.1.3 – Interne radionice, obuka trenera

- Organizirat će se specifična radionica za partnere o alatu i njegovim sadržajima za dijeljenje znanja među projektnim partnerima. Svaki projektni partner će biti u mogućnosti bolje objasniti funkcioniranje alata na regionalnim obukama namijenjenih prvenstveno ravnateljima škola, tehničarima, konzultantima, učiteljima, studentima.

**Očekivane isporučevine tehničke pomoći: Sudjelovanje na radionicama i priprema zapisnika i izvještajne dokumentacije**

**Rok za isporuku:** **veljača 2020.**

Aktivnost D.T4.2.2 – E-učenje moduli

- Sadržaj e-učenje modula će biti razvijeno i kapitalizirano od strane svih partnera. Moduli će pokrivati područja energije, okoliša i financiranja, kao i korištenje alata.

**Očekivane isporučevine tehničke pomoći: Dizajn i kapitalizacija modula za e-učenje**

**Rok za isporuku:** ožujak 2020.

Aktivnost D.T4.3.1 – Izravna lice u lice obuka

- Lokalna samouprava, ravnatelji škola, tehničko osoblje, profesionalci, doktorandi će biti obučavani o energetskoj učinkovitosti i korištenju alata. Bit će organizirana 3 treninga po državi te individualne konzultacije. Uključeni partneri će pomoći u uključivanju lokalne samouprave.

**Očekivane isporučevine tehničke pomoći: Organizacija i provedba treninga i konzultacija, izvještavanje Gradu Splitu**

**Rok za isporuku:** **lipanj 2020.**

Aktivnost D.T4.4.1 – Preporuke za politiku i akcijske planove

- Izvješće za svaku regiju će sažeti smjernice i strategiju koje će težiti rasprostranjenosti i homogenosti apliciranja mjera za energetsku učinkovitost u školskim objektima. Bilateralni sastanci sa političarima će potaknuti implementaciju smjernica.

**Očekivane isporučevine tehničke pomoći: Izrada Izvješća sa smjernicama za akcijske planove, organizacija, provedba i izvještavanje sa sastanaka**

**Rok za isporuku:** svibanj 2020.

Aktivnost D.T4.4.2 – Memorandum o sporazumijevanju s lokalnom samoupravom

- Najmanje 4 Memoranduma o sporazumijevanju će biti potpisana u svakoj zemlji partneru s gradskim vlastima za primjenu alata razvijenog projektom u SEAP-e ili Akcijski plan energetske učinkovitosti.

**Očekivane isporučevine tehničke pomoći: Organizacija potpisivanja 4 Memoranduma o sporazumijevanju, izvještavanje**

**Rok za isporuku:** svibanj 2020.

Aktivnost D.T4.4.3. – Akcijski plan

- Da bi osigurali održivost rezultata, svaki partner će izdati akcijski plan, nakon završetka projekta, o širenju projektnog alata i rezultata.

**Očekivane isporučevine tehničke pomoći: Izrada Akcijskog plana, izvještavanje**

**Rok za isporuku:** **srpanj 2020.**

**RADNI PAKET 6. - Komunikacija**

Aktivnost D.C.5.1 – Web video

* Odraditi će se intervjui u školama i sudionicima pilota u kombinaciji s infografikom kao glavna baza videa.

**Očekivane isporučevine tehničke pomoći: Izrađen web video**

**Rok za isporuku: prosinac 2019.**

Aktivnost D.C.5.2 – Objave na medijima

* Biti će kreirani web stranica projekta, Facebbok, Twitter, Vimeo i YouTube profili. Imenovati će se osoba odgovorna za kontinuirano ažuriranje medija projekta, društvenih računa, objavljivanje statusa, slika i kratkih videa.

**Očekivane isporučevine tehničke pomoći: kontinuirano ažuriranje web stranice projekta, Facebbok, Twitter, Vimeo i YouTube profila sa projektnim sadržajem, izvještavanje**

**Rok za isporuku: Kontinuirano ažuriranje do kolovoza 2020.**

Aktivnost D.C.7.2 - Neformalna upoznavanja

* Projektni partneri će pozvati novinare u posjetu školama za vrijeme lokalnih radionica kako bi povećali svijest o ovoj temi i informirali ih o pojedinostima projekta i očekivanim rezultatima, te zaključcima sa neformalnih druženja.

**Očekivane isporučevine tehničke pomoći: Organizacija i provedba neformalnih upoznavanja, izvještavanje**

**Rok za isporuku: kolovoz 2020.**

Aktivnost D.C.7.1 - Regionalne radionice

* Organizacija regionalne radionice za prezentaciju primjene strategije energetske učinkovitosti i obnovljivih izvora energije u školama i za prezentiranje rezultata projekta. Tema će biti identificirana prema regiji interesa, te će se osigurati sudjelovanje političara.

**Očekivane isporučevine tehničke pomoći: Organizacija i provedba regionalnih radionica, izvještavanje**

**Rok za isporuku: kolovoz 2020.**

Aktivnost D.C.7.2. - Lokalni radni okrugli stolovi

* Lokalni okrugli radni stolovi će biti organizirani u pilot školama projekta, u svrhu predstavljanja projekta, zatim plana treninga, te konačno u svrhu prikaza pilot rezultata.

**Očekivane isporučevine tehničke pomoći: organizacija i provedba lokalnih radnih okruglih stolova, izvještavanje**

**Rok za isporuku: veljača 2020.**

**PROCIJENJENA VRIJEDNOST RADNIH KOMPLETA**

|  |  |  |  |  |  |
| --- | --- | --- | --- | --- | --- |
| **Opis usluge** | | **Rokovi isporuke** | **Količina** | **Jedinica mjere** | **Procijenjena vrijednost (u kn bez PDV-a)** |
| RP T1 | D.T1.3.5 Smjernice za uporabu alata | veljača 2020. | 1 | komplet | 24.000,00 |
| D.T1.3.6 Prijevod aplikacija na hrvatski jezik | veljača 2020. |
| RP T4 | Aktivnost D.T4.1.1 – Analiza potreba za treningom | siječanj 2020. | 1 | komplet | 129.599,00 |
| Aktivnost D.T4.1.2 – Dizajn paketa treninga | veljača 2020. |
| Aktivnost D.T4.1.3 – Interne radionice, obuka trenera | veljača 2020. |
| Aktivnost D.T4.2.2 – E-učenje moduli | ožujak 2020. |
| Aktivnost D.T4.3.1 – Izravna lice u lice obuka | lipanj 2020. |
| Aktivnost D.T4.4.1 – Preporuke za politiku i akcijske planove | svibanj 2020. |
| Aktivnost D.T4.4.2 – Memorandum o sporazumijevanju s lokalnom samoupravom | svibanj 2020. |
| Aktivnost D.T4.4.3. – Akcijski plan | srpanj 2020. |
| RP C | Aktivnost D.C.5.1 – Web video | prosinac 2019. | 1 | komplet | 46.400,00 |
| Aktivnost D.C.5.2 – Objave na medijima | kolovoz 2020. |
| Aktivnost D.C.7.2 - Neformalna upoznavanja | kolovoz 2020. |
| Aktivnost D.C.7.1 - Regionalne radionice | kolovoz 2020. |
| Aktivnost D.C.7.2. - Lokalni radni okrugli stolovi | veljača 2020. |